
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 2. jūlija noteikumos Nr. 432 "Eiropas Savienības Atveseļošanas un noturības mehānisma plāna 7.1.1. reformas "Enerģijas sektora transformācija" 7.1.1.1.i. investīcijas "Elektroenerģijas pārvades sistēmas sinhronizācija", 7.1.1.2.i. investīcijas "Elektroenerģijas pārvades un sadales tīklu modernizācija" un 7.1.1.3.i. investīcijas "Biometāna īpatsvara galapatēriņā palielināšana" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Lai stiprinātu enerģētisko drošību, nodrošinātu enerģētiskās infrastruktūras attīstību un turpinātu mērķtiecīgu virzību uz risinājumu, kas paredz esošo elektroenerģijas sadales sistēmas gaisvadu līniju pārbūvi par elektroenerģijas sadales sistēmas kabeļlīnijām, nodrošinot pēc iespējas augstāku elektroenerģijas sadales sistēmas darbības stabilitāti nelabvēlīgu laikapstākļu, klimatisko pārmaiņu un potenciāli mērķtiecīgu fiziskas iedarbības gadījumā, kā arī kopumā uzlabojot elektroapgādes drošumu un kvalitāti, Klimata un enerģētikas ministrija (turpmāk - KEM) ir izstrādājusi grozījumus Ministru kabineta (turpmāk - MK) 2024. gada 2. jūlija noteikumos Nr. 432 "Eiropas Savienības Atveseļošanas un noturības mehānisma plāna 7.1.1. reformas "Enerģijas sektora transformācija" 7.1.1.1.i. investīcijas "Elektroenerģijas pārvades sistēmas sinhronizācija", 7.1.1.2.i. investīcijas "Elektroenerģijas pārvades un sadales tīklu modernizācija" un 7.1.1.3.i. investīcijas "Biometāna īpatsvara galapatēriņā palielināšana" (turpmāk - MK noteikumi Nr. 432). Grozījumi MK noteikumos Nr. 432 tiek virzīti saskaņā ar MK apstiprinātajiem grozījumiem Latvijas Atveseļošanas un noturības mehānisma plāna (turpmāk - AF) trešajā papildinājumā (apstiprināti ar MK 2025.gada 13.novembra rīkojumu Nr.728 "Par Latvijas Atveseļošanas un noturības mehānisma plāna trešo papildinājum") un grozījumiem Padomes 2021. gada 13. jūlija Īstenošanas lēmumā par Latvijas atveseļošanas un noturības plāna novērtējuma apstiprināšanu (turpmāk - Padomes īstenošanas lēmums), kas no Eiropas Komisijas (turpmāk - EK) puses apstiprināti 2025. gada 12. decembrī. 
1.2. Mērķis
Mērķa apraksts
Noteikumu projekta mērķis ir veikt finansējuma pārdali, attiecīgi palielinot mērķrādītāja sasniedzamo vērtību un pagarināt projektu īstenošanas termiņus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Eiropas Savienības fondu tematiskās komitejas (turpmāk - ES fondu tematiskā komiteja) 2025. gada 28. augusta sēdes ietvaros pieņemto lēmumu par AF atlikumu, kas radušies investīcijas ietvaros un sasniedz vismaz 1 milj. euro, izmantošanu lemj ES fondu tematiskajā komiteja.
Ņemot vērā ES fondu tematiskā komitejas 2025. gada 28. augusta sēdes ietvaros pieņemto lēmumu, kas paredz izvērtēt finansējuma pārdales rokādi no Ekonomikas ministrijas (turpmāk - EM) pārziņā esošā AF investīciju portfeļa uz KEM pārziņā esošo AF RePowerEU sadaļas investīciju portfeli elektroapgādes drošuma stiprināšanai, kā arī saskaņā ar MK apstiprinātajiem grozījumiem AF plāna trešajā papildinājumā un EK apstiprinātajiem grozījumiem Padomes īstenošanas lēmumā, un MK 2025.gada 25.novembrī apstiprinātajiem EM izstrādātājiem grozījumiem MK 2022. gada 20. septembra noteikumos Nr. 594 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.2.i. investīcijas "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))" 1.2.1.2.i.1. pasākuma "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē)" īstenošanas noteikumi"" (tiesību akta lietas numurs 25-TA-1797), ar noteikumu projektā ietvertajiem grozījumiem paredzēts AF finansējumu 6 811 812 euro apmērā pārdalīt KEM 7.1.1.2.i investīcijai "Elektroenerģijas pārvades un sadales tīklu modernizācija" (turpmāk - 7.1.1.2.i investīcija), akciju sabiedrības "Sadales tīkls" projekta Nr. 7.1.1.2.i.0/1/24/I/CFLA/001  “Elektroenerģijas sadales tīklu modernizācija” (turpmāk - projekts Nr. 7.1.1.2.i.0/1/24/I/CFLA/001) īstenošanai, veicot papildu investīcijas un palielinot sasniedzamo rādītāju.
Vienlaikus, AF plāna ietvaros, īstenojot KEM pārziņā esošās RePowerEU sadaļas investīcijas un noslēdzoties iepirkumu procesiem, ir konstatēts arī AF finansējuma atlikums 7.1.1.1.i investīcijā "Elektroenerģijas pārvades sistēmas sinhronizācija" (turpmāk - 7.1.1.1.i investīcija) 3,3. milj. euro apmērā un 7.1.1.2.i investīcijā 3,5 milj. euro apmērā, kuru finansējuma pārdaļu risinājuma ietvaros tika lemts novirzīt papildu vajadzībām Ekonomikas ministrijas īres mājokļu programmai, ņemot vērā lielo pieprasījumu. Ņemot vērā izveidojušos atlikumu, īstenojot finansējuma pārdales, 7.1.1.1.i investīcijā tiek samazināts finansējums par 3,3. milj. euro un attiecīgi par minēto apjomu tiek palielināts finansējums 7.1.1.2.i investīcijā. 
Ņemot vērā virzītās finansējuma pārdales, ar noteikumu projektā ietvertajiem grozījumiem MK noteikumos Nr. 432 tiek palielināta arī 7.1.1.2.i investīcijai noteiktā mērķa rādītāja "pabeigta izbūve elektroenerģijas sadales sistēmas kabeļlīnijām 190 kilometru garumā" sasniedzamā vērtība no 150 km uz 190 km (grozījumi MK noteikumu Nr.432 4.2.4.apakšpunktā), kā arī rosinātas izmaiņas mērķa rādītāja sasniegšanas termiņā, pagarinot to par vienu mēnesi, proti, līdz 2026.gada 31.jūlijam. Papildus tiek rosinātas izmaiņas arī MK noteikumu Nr.432 4.2.3. apakšpunktā noteiktā mērķa "palielināta elektroenerģijas sadales sistēmas jauda par 70 megavatiem" izpildes termiņā, pagarinot to par vienu mēnesi, ņemot vērā, ka mērķa izpildes laikā radušies neparedzēti kavējumi būvniecības gaitā, tostarp piegāžu kavējumiem, kas būtiski ietekmējuši darbu izpildes grafiku.
Problēmas un risinājumi
Problēmas apraksts
Lai rastu risinājumu Latvijai pieejamā AF finansējuma mērķtiecīgai izmantošanai, t.sk. ievērojot AF plānā ietverto investīciju īstenošanai noteikto īstenošanas termiņu - 2026.gada 31.augusts, grozījumu projekts paredz finansējuma pārdali augstas gatavības investīciju īstenošanai KEM pārziņā esošajā 7.1.1.2.i investīcijā. 
Risinājuma apraksts
Lai nodrošinātu mērķtiecīgu un vajadzībās balstītu AF finansējuma izmantošanu, noteikumu projekts paredz AF finansējuma pārdali no EM pārziņā esošā 1.2.1.2.i.1. pasākuma 6 811 812 euro apmērā uz KEM pārziņā esošo 7.1.1.2.i investīciju akciju sabiedrības "Sadales tīkls" projekta Nr. 7.1.1.2.i.0/1/24/I/CFLA/001 īstenošanai. Vienlaikus, ņemot vērā noslēgušos iepirkumu procesus 7.1.1.2.i investīcijas ietvaros akciju sabiedrības "Augstsprieguma tīkls" projektā Nr. 7.1.1.2.i.0/1/24/I/CFLA/002  “Elektroenerģijas pārvades un sadales tīklu modernizācija” (turpmāk - projekts Nr. 7.1.1.2.i.0/1/24/I/CFLA/002) , izveidojoties AF finansējuma atlikumam, atbilstoši ES fondu tematiskās komitejas 2025. gada 28. augusta sēdes lēmumam AF atlikumu tālākai izmantošanai nacionālā līmenī lemj ES fondu tematiskā  komiteja. Īstenojot virzītās finansējuma pārdales, tiks stiprināta enerģētiskā drošība, nodrošinot enerģētisko elektroapgādes drošumu un kvalitāti. Finansējuma pārdales priekšlikuma īstenošana dos iespēju būtiski uzlabot elektroapgādes infrastruktūras attīstību un turpināsies mērķtiecīga virzība uz risinājumu, kas paredz esošo elektroenerģijas sadales sistēmas gaisvadu līniju pārbūvi par elektroenerģijas sadales sistēmas kabeļlīnijām, nodrošinot pēc iespējas augstāku elektroenerģijas sadales sistēmas darbības stabilitāti nelabvēlīgu laikapstākļu, klimatisko pārmaiņu un potenciāli mērķtiecīgu fiziskas iedarbības gadījumā, kā arī kopumā uzlabo drošumu vismaz 30 000 elektroenerģijas lietotāju. Tāpat finansējuma pārdale dos iespēju papildus vēl 40 kilometru elektroenerģijas sadales sistēmas gaisvadu līnijas pārbūvēt par elektroenerģijas sadales sistēmas kabeļlīnijām, tādējādi kopumā sasniedzot AF ietvaros noteikto mērķa rādītāju Nr. 226 "pabeigta izbūve elektroenerģijas sadales sistēmas kabeļlīnijām" lielākā apmērā jeb 190 kilometri. Attiecīgi ar noteikumu projektā ietvertajiem grozījumiem tiek precizēts MK noteikumu Nr.432 10.punkts, precizējot finansējuma apjomu projekta Nr. 7.1.1.2.i.0/1/24/I/CFLA/001 īstenošanai, un MK noteikumu Nr.432 4.2.4. apakšpunkts, nosakot, ka sasniedzamais mērķa rādītājs ir pabeigta izbūve elektroenerģijas sadales sistēmas kabeļlīnijām 190 kilometru garumā. Vienlaikus ar noteikumu projektā ietvertajiem grozījumiem tiek rosināts precizēt termiņu, kādā sasniedzama MK noteikumu Nr. 432 4.2.4. apakšpunktā noteiktā mērķa rādītāja vērtība, pagarinot to par vienu mēnesi - proti, līdz 2026.gada 31.jūlijam. Īstenojot ierosināto finansējuma pārdali, līdz 2026.gada 30.jūnijam ir iespējams nodrošināt minēto papildus 40 kilometru elektroenerģijas sadales sistēmas gaisvadu līniju pārbūvi par elektroenerģijas sadales sistēmas kabeļlīnijām. Vienlaikus, ja kabeļu līniju būvniecības laikā attīstīsies nepieciešamie ieviešanas apstākļi, potenciāli rādītāju būtu iespējams sasniegt vēl lielākā apmērā. Šobrīd minēto iespēju ierobežo rādītāja izpildei noteiktais ieviešanas periods - 2026.gada 30.jūnijs. Ņemot vērā AF ieviešanai noteikto galējo termiņu līdz 2026.gada 31.augustam, kā arī plānoto laika grafiku AF maksājumu pieprasījumu iesniegšanai EK par 2026.gadā noteikto rādītāju izpildi, pagarinot rādītāja izpildes termiņu par vienu mēnesi tas neradītu riskus AF kopējo mērķu sasniegšanai. Vienlaikus šāds risinājums dotu lielāku elastību mērķa rādītāja sasniegšanai  potenciāli vēl lielākā apmērā. Tāpat tiek rosināts pagarināt MK noteikumu Nr.432 4.2.3. apakšpunktā noteiktā mērķa "palielināta elektroenerģijas sadales sistēmas jauda par 70 megavatiem" īstenošanas termiņu par vienu mēnesi. Īstenojot apjomīgas investīcijas apakšstaciju jaudu palielināšanā atsevišķi būvniecības stadijā esošie projekti ir saskārušies neparedzētiem šķēršļiem, tai skaitā piegāžu kavējumiem, kas apdraud iecerētās aktivitātes pilnīgu sasniegšanu iepriekš nospraustajā termiņā. Ņemot vērā iepriekš minēto, termiņa pagarināšana nerada risku kopējo AF mērķu sasniegšanā.
Ar ierosinātajiem MK noteikumu Nr. 432 grozījumiem tiek precizēts termiņš, kādā akciju sabiedrībai "Sadales tīkls" jāiesniedz noslēguma maksājuma pieprasījumu un pamatojošos dokumentus par projekta ietvaros noteikto investīciju rādītāju sasniegšanu par visiem projektā sasniegtajiem rādītājiem, lai nodrošinātu, ka projekta Nr. 7.1.1.2.i.0/1/24/I/CFLA/001 līmenī informācija par visiem rādītājiem tiek iesniegta vienkopus. Vienlaikus tiek noteikts, ka arī attiecībā uz akciju sabiedrības "Augstsprieguma tīkls" projektu Nr. 7.1.1.2.i.0/1/24/I/CFLA/002, informācija par noslēguma maksājuma pieprasījumu un pamatojošos dokumentus par projekta ietvaros noteikto investīciju rādītāju sasniegšanu par visiem projektā sasniegtajiem rādītājiem jāsniedz līdz 2026. gada 31.jūlijam. Neskatoties uz to, ka akciju sabiedrības "Augstsprieguma tīkls" projekta Nr. 7.1.1.2.i.0/1/24/I/CFLA/002 rādītājs MK noteikumu 4.2.2. apakšpunktā, kuram objektīvu iemeslu dēļ ir nepieciešams pagarināt rādītāja izpildi līdz 2026. gada 31. jūlijam, tiek svītrots atbilstoši EK ierosinātajiem vienkāršošanas grozījumiem Padomes īstenošanas lēmumā, projekta līmenī šis rādītāja īstenošana turpinās. Attiecīgi nepieciešams pagarināt kopējo projekta izpildes termiņu līdz 2026. gada 31. jūlijam. Vienlaikus tiks nodrošināts, ka tie rādītāji, kuri jāsasniedz līdz 2026. gada 30. jūnijam, tiks sasniegti un nepieciešamā izpildes informācija tiks iesniegta atbilstoši MK noteikumos Nr. 432 noteiktajam. Ņemot vērā minēto, ar noteikumu projektā ietvertajiem grozījumiem tiek veikti precizējumi arī MK noteikumu Nr.432 27.punktā nosakot, ka akciju sabiedrības "Sadales tīkls" un akciju sabiedrības "Augstsprieguma tīkls" noslēguma maksājuma pieprasījumu un pamatojošos dokumentus par projekta ietvaros noteikto investīciju rādītāju sasniegšanu par visiem projektā sasniegtajiem rādītājiem sniedz līdz 2026.gada 31.jūlijam. 
Saskaņā ar EK ierosinātajiem un apstiprinātajiem vienkāršošanas grozījumiem Padomes Īstenošanas lēmumā, EK iniciēja un secīgi arī apstiprināja vairāku rādītāju pārskatīšanu, t.sk. atsevišķu rādītāju definīciju precizēšanu vai svītrošanu. Lai mazinātu administratīvo slogu finansējuma saņēmējiem un pārējām iesaistītajām institūcijām, kā arī ņemot vērā, ka par svītrotajiem rādītājiem Padomes Īstenošana lēmumā nebūs jāatskaitās EK līmenī,  MK noteikumi Nr. 432 ietver precizējumus, kas paredz svītrot MK noteikumu Nr.432 4.1.1., 4.1.2., 4.2.2. un 4.3.1 apakšpunktus, ar kuriem tika noteikt attiecīgie rādītāji. Vienlaikus MK noteikumu Nr.432 4.2.3., 4.2.4. un 4.2.5. apakšpunktos tiek precizētas rādītāju definīcijas atbilstoši apstiprinātajiem grozījumiem Padomes Īstenošanas lēmumā.
MK noteikumos Nr. 432 precizēta 17.1.5. apakšpunktā norādītā teritorija attiecībā uz atbalstāmo darbību, kas paredz ietekmes uz vidi novērtējuma izstrādi jaunam Latvijas–Lietuvas elektroenerģijas starpsavienojumam un jaunai 330 kilovoltu līnijai Ventspils–Brocēni– Telši Latvijas teritorijā. Ar grozījumiem ierosināts precizēt šo teritoriju uz Ventspils–Brocēni– Varduva, ņemot vērā, ka projekta īstenošanas laikā un izpētes rezultātā saņemti vairāki precizējumi Lietuvas pusē. Izstrādājot investīcijas normatīvo regulējumu vēl nebija precīzi skaidra teritorija Lietuvas pusē, taču izpētes rezultātā secināts, ka šī teritorija ir Ventspils–Brocēni– Varduva. Attiecīgi veikti precizējumi MK noteikumos Nr. 432.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Ņemot vērā noteikumu projektā ietverto grozījumu tvērumu, kas tiešā veidā ietekmē arī finansējuma saņēmējus (akciju sabiedrību "Sadales tīkls" un akciju sabiedrību "Augstsprieguma tīkls"), tiks veikta finansējuma saņēmēju informēšana par noteikumu projekta grozījumiem un to ietekmi uz noslēgtajiem līgumiem. Pēc grozījumu apstiprināšanas MK, tiks veikti grozījumi līgumos par projektu īstenošanu. Attiecīgi finansējuma pārdales tiks veiktas pēc finansējuma atbrīvošanas.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Akciju sabiedrība "Sadales tīkls"; Akciju sabiedrība "Augstsprieguma tīkls"
Ietekmes apraksts
Noteikumu projektam ir ietekme uz akciju sabiedrībām “Sadales tīkls” un “Augstsprieguma tīkls” kā finansējuma saņēmējiem. Finansējuma saņēmējiem, īstenojot projektus, ir jāņem vērā noteikumu projektā noteiktais pieejamais AF finansējums un sasniedzamie rādītāji.
Elektroenerģijas pārvades un sadales tīklu modernizācijā nav iesaistītas biedrības un nodibinājumi, līdz ar to tās netiek iesaistītas grozījumu projekta izstrādē.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Investīciju īstenošana nodrošinās augstāku elektroenerģijas sadales sistēmas darbības stabilitāti nelabvēlīgu laikapstākļu, klimatisko pārmaiņu un potenciāli mērķtiecīgu fiziskas iedarbības gadījumā, kā arī kopumā uzlabos elektroapgādes drošumu un kvalitāti.
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Noteikumu projektam ir pozitīva ietekme uz tautsaimniecību, jo tiek veicināta ekonomikas attīstība un investīciju nonākšana tautsaimniecībā projektu īstenošanas laikā.
Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums, t.sk. ņemot vērā MK noteikumu projektā piedāvātos risinājumus.
Investīcijas vadībā iesaistītās institūcijas darbosies tām noteikto amata vietu robežās, jaunas patstāvīgas amata vietas netiks izveidotas.
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Noteikumu projektam ir pozitīva ietekme uz tautsaimniecību, jo tiek veicināta ekonomikas attīstība un investīciju nonākšana tautsaimniecībā projektu īstenošanas laikā. 
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektam nav ietekmes uz valsts budžetu, ņemot vērā, ka ar noteikumu projektā ietvertajiem grozījumiem tiek precizēts finansējuma sadalījums starp projekta iesniedzējiem, nemainot kopējo investīcijām pieejamo AF finansējuma apmēru.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2022. gada 14. jūlija noteikumi Nr. 459 "Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" un 3.1.1.7.i. investīcijas "Aizdevumi nekustamā īpašuma attīstītājiem zemas īres maksas mājokļu būvniecībai"
Pamatojums un apraksts
Izmaiņas nepieciešamas, ņemot vērā ierosinātās finansējuma rokādes. EM izstrādājusi nepieciešamos grozījumus, tai skaitā saskaņojot tos ar Klimata un enerģētikas ministriju (TAP lietas numurs 25-TA-25480.
Atbildīgā institūcija
Ekonomikas ministrija
4.1.2. Ministru kabineta 2022. gada 20. septembra noteikumi Nr. 594 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.2.i. investīcijas "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))" 1.2.1.2.i.1. pasākuma "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē)"
Pamatojums un apraksts
Izmaiņas noteikumos nepieciešamas, ņemot vērā ierosinātās finansējuma rokādes. Grozījumi apstiprināti 2025. gada 25. novembra Ministru kabineta sēdē (TAP lietas numurs 25-TA-1797). 
Atbildīgā institūcija
Ekonomikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Centrālā finanšu un līgumu aģentūra, Klimata un enerģētikas ministrija, Akciju sabiedrība "Sadales tīkls", Akciju sabiedrība "Augstsprieguma tīkls"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Sabiedrības līdzdalības process norisinājās no 2025.gada 5.decembra līdz 2025.gada 19.decembrim, noteikumu projektu publicējot Vienotajā tiesību aktu portālā: https://tapportals.mk.gov.lv/public_participation/06a3eec3-ebbf-43d3-85aa-d1d04aee6813 
6.3. Sabiedrības līdzdalības rezultāti
Lai nodrošinātu visaptverošu sabiedrības iesaisti par ierosinātajiem grozījumiem, tika nodrošināta sabiedrības līdzdalības iesaiste, tai skaitā nevalstisko organizāciju iesaiste ar viedokļa sniegšanu. Sabiedriskā apriešanas procesā netika saņemti komentāri. 
6.4. Cita informācija
Cita informācija
Noteikumu projektu izstrādā Klimata un enerģētikas ministrija, nodrošinot tā saskaņošanu ar Finanšu ministriju, Tieslietu ministriju, Ekonomikas ministriju, Centrālo finanšu un līgumu aģentūru, kā arī citām institūcijām (ja nepieciešams) atbilstoši MK 2021. gada 7. septembra noteikumos Nr. 606 “Ministru kabineta kārtības rullis” noteiktajai kārtībai. 
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Klimata un enerģētikas ministrija
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Noteikumu projekta izpilde neietekmēs institūciju funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Noteikumu projektā plānotās investīcijas veicinās Nacionālajā attīstības plānā 2021. – 2027. gadam izvirzītā rīcības virziena "Drošība" īstenošanu, jo ir vērstas uz enerģētiskās drošības stiprināšanu.
8.1.5. uz teritoriju attīstību
Vai projekts skar šo jomu?
Jā
Apraksts
Noteikumu projekta īstenošanas rezultātā tiks attīstītas elektroenerģijas pārvades un sadales sistēmas.
8.1.6. uz vidi
Vai projekts skar šo jomu?
Jā
Apraksts
Finansējuma saņēmējiem jānodrošina, ka 7.1.1.2.i investīcijas projekts izpilda nepieciešamās prasības principa “Nenodarīt būtisku kaitējumu” ievērošanai un atbilst AF plānā noteiktajiem Eiropas Savienības un nacionālajiem vides tiesību aktiem atbilstoši MK noteikumu projektā noteiktajam.
8.1.7. uz klimatneitralitāti
Vai projekts skar šo jomu?
Jā
Apraksts
Finansējuma saņēmējiem jānodrošina, ka projekts izpilda nepieciešamās prasības principa “Nenodarīt būtisku kaitējumu” ievērošanai un atbilst AF plānā noteiktajiem Eiropas Savienības un nacionālajiem vides tiesību aktiem atbilstoši MK noteikumu projektā noteiktajam.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

